title: Komisijas Īstenošanas regula (ES) Nr. 752/2013 ( 2013. gada 31. jūlijs ) par Regulas (EK) Nr. 555/2008 grozījumiem attiecībā uz valsts atbalsta programmām un tirdzniecību ar trešām valstīm vīna nozarē

text:
               6.8.2013

               LV

               Eiropas Savienības Oficiālais Vēstnesis

               L 210/17

         KOMISIJAS ĪSTENOŠANAS REGULA (ES) Nr. 752/2013
   (2013. gada 31. jūlijs)
   par Regulas (EK) Nr. 555/2008 grozījumiem attiecībā uz valsts atbalsta programmām un tirdzniecību ar trešām valstīm vīna nozarē
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 103.za pantu un 158.a panta 4. punktu saistībā ar tās 4. pantu,
   tā kā:

               (1)

               Komisijas Regulas (EK) Nr. 555/2008 (2) 4. un 5. pants nosaka atbilstības kritērijus tādām vīnu veicināšanas darbībām trešo valstu tirgos, kas iekļautas valstu atbalsta programmās, un šādu darbību atlases procedūrai.

               (2)

               Ņemot vērā īpašo raksturu, kas piemīt vīna noieta veicināšanas pasākumam trešo valstu tirgos, un pieredzi, kas gūta, īstenojot valstu atbalsta programmas, būtu jānosaka noteikumi par tiesībām pretendēt uz atbalstu par personāla izmaksām un pieskaitāmajām izmaksām, kas saņēmējam radušās, īstenojot šādus pasākumus.

               (3)

               Regulas (EK) Nr. 555/2008 19. panta 2. punkts nosaka ieguldījumu pasākumu finanšu pārvaldību. Lai atvieglinātu ieguldījumu projektu realizāciju saistībā ar 2014.–2018. gada plānošanas perioda īstenošanu, 2014. un 2015. gadā jāpalielina avansa maksājumu maksimālais apjoms. Tāda pati pieeja būtu jāpiemēro arī ieguldījumu projektu realizācijai, beidzoties pirmajam – 2009.–2013. gada – plānošanas periodam. Tāpēc avansa maksājumu maksimālais apjoms būtu jāpalielina arī 2013. gadam.

               (4)

               Ir lietderīgi ieviest pasākumus, kas garantē pareizu finanšu pārvaldību un uzlabo kontroli pār Savienības finansējumu, kas tiek avansā piešķirts saņēmējiem valstu atbalsta programmu ietvaros. Ņemot vērā to, cik laika dalībvalstīm vajadzīgs šo pasākumu īstenošanai, to piemērošanai būtu jāsākas 2014. gadā, izņemot gadījumus, kad dalībvalstis nolemj piešķirt lielākus avansus 2013. gadā, sasniedzot maksimālo apjomu, kas ieviešams Regulas (EK) Nr. 555/2008 19. panta 2. punktā.

               (5)

               Regulas (EK) Nr. 555/2008 III sadaļas II nodaļas 2. iedaļā ir noteiktas prasības, kas jāievēro, importējot Savienībā vīnu, vīnogu sulu un vīnogu misu. Tajā konkrēti noteikts pienākums sagatavot V I 1 dokumentu, kas noformēts V I 1 veidlapā atbilstoši paraugam IX pielikumā un ko parakstījusi oficiālas iestādes amatpersona un atzītas laboratorijas darbinieks, vai vienkāršotu V I 1 dokumentu papīra formā attiecībā uz vīna produktiem, kas importēti Savienībā. Ņemot vērā datorizēto sistēmu izstrādi minētajā nozarē, ar nolūku atvieglināt vīna produktu pārvietošanas un kontroles uzraudzību ir lietderīgi atļaut izmantot arī datorizētas sistēmas un līdz ar to elektroniskus dokumentus. Tomēr datorizētu sistēmu izmantošana būtu jāpakļauj dažiem nosacījumiem un Savienības atzinumam par to, ka kontroles sistēma, kas ieviesta trešā valstī, sniedz pietiekamas garantijas attiecībā uz Savienībā no minētās trešās valsts importēto vīna produktu raksturu, izcelsmi un izsekojamību. Tādēļ ir nepieciešams izklāstīt minimālos nosacījumus, ar kuriem Savienība var oficiāli akceptēt attiecīgajā trešā valstī ieviestās kontroles sistēmas līdzvērtību Savienībā ieviestajai sistēmai.

               (6)

               Skaidrības labad trešās valstis, kuras ir izveidojušas kontroles sistēmu, ko Savienība atzinusi par līdzvērtīgu, būtu jāiekļauj sarakstā.

               (7)

               Tā kā ir izskatīts pieteikums, ko iesniegušas Čīles kompetentās iestādes, lai varētu izmantot Regulas (EK) Nr. 555/2008 45. pantā paredzēto vienkāršoto procedūru, un Savienība ir atzinusi, ka Čīles vīnu nozares kontroles sistēma nodrošina īpašas garantijas Čīlē ražoto vīnu kontrolei un izsekojamībai, V I 1 dokumenti, ko izrakstījuši Čīles vīna ražotāji, kuri saņēmuši individuālu apstiprinājumu no savām kompetentajām iestādēm un kurus tās pārbaudījušas, būtu jāuzskata par sertifikātiem vai analīzes ziņojumiem, ko sagatavojušas minētās regulas 48. pantā minētajā sarakstā iekļautās aģentūras un laboratorijas. Attiecīgi ir jāpapildina trešo valstu saraksts, kas minēts Regulas (EK) Nr. 555/2008 43. panta 2. punktā un 45. pantā un ietverts tās XII pielikumā.

               (8)

               Tāpēc Regula (EK) Nr. 555/2008 būtu attiecīgi jāgroza.

               (9)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   Regulu (EK) Nr. 555/2008 groza šādi:

               1)

               regulas II sadaļas II nodaļas 1. iedaļai pievieno šādu 5.a pantu:
               “5.a pants
               Attiecināmās izmaksas
               1.   Saņēmēja personāla izmaksas, kas minētas 4. pantā, ir uzskatāmas par attiecināmajām izmaksām, ja tās ir radušās saistībā ar konkrētā atbalstītā veicināšanas projekta sagatavošanu, īstenošanu vai pēckontroli, ieskaitot novērtēšanu. Te ietilpst saņēmēja īpaši veicināšanas projektam nolīgtā personāla izmaksas un izmaksas, kas atbilst tai darba laika daļai, ko projektā iegulda saņēmēja pastāvīgais personāls.
               Dalībvalstis uzskata personāla izmaksas par atbalsttiesīgām tikai tad, ja saņēmēji sniedz apliecinošus dokumentus, kuros izklāstīta sīka informācija par faktiski veikto darbu, kas attiecas uz konkrēto atbalstīto veicināšanas projektu.
               2.   Atbalsta saņēmējam radušās pieskaitāmās izmaksas par atbalsttiesīgām uzskata tikai tad, ja:

                           a)

                           tās ir saistītas ar projekta sagatavošanu, īstenošanu vai pēckontroli; un

                           b)

                           tās nepārsniedz 4 % no projektu īstenošanas faktiskajām izmaksām.

                     Dalībvalstis var lemt, vai pieskaitāmās izmaksas ir atbalsttiesīgas, pamatojoties uz vienotu likmi vai pamatojoties uz uzrādītiem apliecinošiem dokumentiem. Otrajā gadījumā izmaksas aprēķina, pamatojoties uz grāmatvedības principiem, noteikumiem un metodēm, kas ir spēkā saņēmēja valstī.”;

               2)

               regulas 19. panta 2. punkta otro daļu aizstāj ar šādu:
               “Avansu apjoms nepārsniedz 20 % no valsts atbalsta, kas saistīts ar ieguldījumu, un tā izmaksāšanas priekšnoteikums ir bankas garantija vai līdzvērtīgs nodrošinājums, kas atbilst 110 % no avansa apjoma. Tomēr tādu ieguldījumu gadījumā, par kuriem 2013., 2014. vai 2015. finanšu gadā ir pieņemts atsevišķs lēmums piešķirt atbalstu, avansa apjomu var palielināt līdz 50 % no valsts atbalsta, kas saistīts ar minēto ieguldījumu. Komisijas Īstenošanas regulas (ES) Nr. 282/2012 (3) izpildes vajadzībām pienākums ir avansa kopējo summu iztērēt attiecīgās darbības īstenošanai divus gadus pēc tā izmaksas.

               3)

               regulas II sadaļas III nodaļai pievieno šādu 37.b pantu:
               “37.b pants
               Paziņošana par avansiem
               1.   Ja avansi tiek piešķirti saskaņā ar 5. panta 7. punktu, 9. panta 2. punktu, 19. panta 2. punktu un 24. panta 3. punktu, saņēmējiem par katru projektu reizi gadā ir jāiesniedz maksājumu aģentūrām šāda informācija:

                           a)

                           izdevumu pārskati, kas pamato katra pasākuma avansa izlietojumu līdz 15. oktobrim; un

                           b)

                           neizmantoto avansu bilances apstiprinājums par katru pasākumu uz 15. oktobri.

                     Dalībvalstis savos valsts noteikumos nosaka šīs informācijas nodošanas datumu, lai tā tiktu iekļauta Regulas (EK) Nr. 885/2006 6. pantā minētajos maksājumu aģentūru kārtējos gada pārskatos termiņā, kas noteikts minētās regulas 7. panta 2. punktā.
               2.   Šā panta 1. punkts neattiecas uz 2013. gada pārskatiem, izņemot gadījumus, kad avansa maksājumi par vairāk nekā 20 % un līdz 50 % no valsts atbalsta, kas saistīts ar ieguldījumiem, tiek piešķirti saskaņā ar 19. panta 2. punkta otro daļu.
               3.   Piemērojot Īstenošanas regulas (ES) Nr. 282/2012 18. panta 2. punktu, uzrādāmais galīgo tiesību pierādījums ir pēdējais izdevumu pārskats un bilances apstiprinājums, kas minēti šā panta 1. punktā.
               Par avansiem saskaņā ar šīs regulas 9. panta 2. punktu un 19. panta 2. punktu pēdējais izmaksu pārskats un bilances apstiprinājums, kas minēti 1. un 2. punktā, iesniedzami līdz otrā finanšu gada beigām pēc to izmaksas.”;

               4)

               regulas III sadaļas II nodaļā iekļauj šādu 45.a pantu:
               “45.a pants
               Elektroniskais dokuments
               1.   V I 1 dokumentus, kas ieviesti saskaņā ar 43. un 45. pantu, var aizstāt ar elektronisku dokumentu vīna produktu importēšanai Savienībā no trešām valstīm, kurās ir kontroles sistēma, ko Savienība akceptējusi kā līdzvērtīgu tai, kas tiem pašiem produktiem izveidota ar Savienības tiesību aktiem.
               Kontroles sistēmu trešā valstī var uzskatīt par līdzvērtīgu tai, ko tiem pašiem produktiem izveidojusi Savienība, ja tā atbilst vismaz šādiem nosacījumiem:

                           a)

                           tā sniedz pietiekamas garantijas attiecībā uz attiecīgās trešās valsts teritorijā ražotu vai tirgotu vīna produktu raksturu, izcelsmi un izsekojamību;

                           b)

                           tā garantē piekļuvi izmantojamajā elektroniskajā sistēmā glabātajiem datiem, it īpaši par tirgus dalībnieku, kontroles struktūru un analīzes laboratoriju reģistrāciju un identifikāciju;

                           c)

                           tā nodrošina iespēju pārbaudīt b) apakšpunktā minētos datus savstarpējās administratīvās sadarbības ietvaros.

                     Trešās valstis, kuru kontroles sistēmu Savienība akceptē kā līdzvērtīgu saskaņā ar šā punkta otro daļu, iekļauj sarakstā, kas izklāstīts XII pielikuma C daļā.
               2.   Elektroniskajā dokumentā, kas paredzēts 1. punktā, ietver vismaz to informāciju, kas vajadzīga, lai izveidotu V I 1 dokumentu.
               Unikālu administratīvo atsauces kodu elektroniskajam dokumentam piešķir eksportētājas trešās valsts kompetentā iestāde, vai to dara tās uzraudzībā. Šo kodu iekļauj tirdzniecības dokumentos, kas vajadzīgi importēšanai Savienības teritorijā.
               3.   Piekļuvi elektroniskajam dokumentam vai tā izveidei nepieciešamajiem datiem sniedz pēc galamērķa dalībvalsts kompetento iestāžu pieprasījuma.
               Šā punkta pirmajā daļā minētos datus var pieprasīt tāda papīra dokumenta veidā, kurā dati tiek uzrādīti datu elementu formā, kas izteikti tādā pašā veidā kā elektroniskajā dokumentā.”;

               5)

               regulas XII pielikumu aizstāj ar šīs regulas pielikuma tekstu.

         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 31. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  Komisijas 2008. gada 27. jūnija Regula (EK) Nr. 555/2008, ar ko nosaka sīki izstrādātus īstenošanas noteikumus Padomes Regulai (EK) Nr. 479/2008 par vīna tirgus kopējo organizāciju attiecībā uz atbalsta programmām, tirdzniecību ar trešām valstīm, ražošanas potenciālu un kontroli vīna nozarē (OV L 170, 30.6.2008., 1. lpp.).

      (3)  Komisijas 2012. gada 28. marta Īstenošanas regula (ES) Nr. 282/2012, ar ko nosaka kopējus sīki izstrādātus noteikumus garantijas ķīlu sistēmas piemērošanai lauksaimniecības produktiem (OV L 92, 30.3.2012., 4. lpp.).”;

      PIELIKUMS

            “XII PIELIKUMS

               43. panta 2. punktā, 45. pantā un 45.a pantā minētais trešo valstu saraksts

                        A DAĻA.

                        43. panta 2. punktā minētais trešo valstu saraksts:

                                    —

                                    Austrālija

                                    —

                                    Čīle

                        B DAĻA.

                        45. pantā minētais trešo valstu saraksts:

                                    —

                                    Austrālija

                                    —

                                    Čīle

                                    —

                                    Amerikas Savienotās Valstis

                        C DAĻA.

                        45.a pantā minētais trešo valstu saraksts:

                                    —

                                    –;”


title: Komisijas Īstenošanas regula (ES) 2016/2385 (2016. gada 23. decembris), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               24.12.2016

               LV

               Eiropas Savienības Oficiālais Vēstnesis

               L 355/3

         KOMISIJAS ĪSTENOŠANAS REGULA (ES) 2016/2385
   (2016. gada 23. decembris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 23. decembris

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  IL

                  206,3

                  MA

                  104,0

                  TN

                  262,8

                  TR

                  134,1

                  ZZ

                  176,8

                  0707 00 05

                  MA

                  79,2

                  TR

                  160,2

                  ZZ

                  119,7

                  0709 93 10

                  MA

                  213,7

                  TR

                  159,2

                  ZZ

                  186,5

                  0805 10 20

                  TR

                  69,9

                  ZA

                  70,9

                  ZZ

                  70,4

                  0805 20 10

                  MA

                  67,6

                  ZZ

                  67,6

                  0805 20 30 , 0805 20 50 , 0805 20 70 , 0805 20 90

                  IL

                  148,5

                  JM

                  129,1

                  TR

                  74,2

                  ZZ

                  117,3

                  0805 50 10

                  TR

                  75,4

                  ZZ

                  75,4

                  0808 30 90

                  CN

                  87,8

                  ZZ

                  87,8

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 30/2013 ( 2013. gada 17. janvāris ), ar ko groza Regulu (EK) Nr. 288/2009, ar kuru paredz sīki izstrādātus noteikumus par Padomes Regulas (EK) Nr. 1234/2007 piemērošanu attiecībā uz Kopienas atbalstu augļu un dārzeņu, pārstrādātu augļu un dārzeņu un banānu produktu piegādei bērniem mācību iestādēs saskaņā ar programmu “Augļi skolai” , un ar ko paredz atkāpi no Regulas (EK) Nr. 288/2009

text:
               18.1.2013

               LV

               Eiropas Savienības Oficiālais Vēstnesis

               L 14/7

         KOMISIJAS ĪSTENOŠANAS REGULA (ES) Nr. 30/2013
   (2013. gada 17. janvāris),
   ar ko groza Regulu (EK) Nr. 288/2009, ar kuru paredz sīki izstrādātus noteikumus par Padomes Regulas (EK) Nr. 1234/2007 piemērošanu attiecībā uz Kopienas atbalstu augļu un dārzeņu, pārstrādātu augļu un dārzeņu un banānu produktu piegādei bērniem mācību iestādēs saskaņā ar programmu “Augļi skolai”, un ar ko paredz atkāpi no Regulas (EK) Nr. 288/2009
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Horvātijas Republikas Pievienošanās līgumu un jo īpaši tā 3. panta 4. punktu,
   ņemot vērā Horvātijas Republikas Pievienošanās aktu un jo īpaši tā 50. pantu,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 103.h panta f) punktu saistībā ar tās 4. pantu,
   tā kā:

               (1)

               Komisijas Regulas (EK) Nr. 288/2009 (2) 4. pantā ir paredzēti sīki izstrādāti noteikumi par atbalsta sadalījumu pa dalībvalstīm, kuras sagatavo programmu “Augļi skolai”. Konkrēti, šajos noteikumos katrai dalībvalstij ir paredzēta provizoriskā sadalījuma summa, kas aprēķināta, pamatojoties uz to bērnu skaitu, kuru vecums ir no sešiem līdz desmit gadiem. Ņemot vērā programmu izpildes līmeņus, kas reģistrēti pirmajos trijos gados, un lai nodrošinātu Savienības finanšu līdzekļu atbilstīgu izlietojumu, ir jāparedz mehānisms, kas saistīts ar dalībvalstu rezultātiem un kas ierobežotu tādu pieprasītā atbalsta summu, kura pārsniedz atbalsta provizoriskā sadalījuma summu.

               (2)

               Regulas (EK) Nr. 288/2009 12. pantā ir noteikts, ka dalībvalstīm katru gadu jāveic programmas “Augļi skolai” izpildes uzraudzība. Lai padarītu skaidrākus dalībvalstu pienākumus attiecībā uz programmas “Augļi skolai” novērtējumu, ir jāprecizē, ka valsts novērtējumā ir arī jāizklāsta programmas ietekme uz bērnu ēšanas paradumu pārmaiņām.

               (3)

               Komisija ir izstrādājusi informācijas sistēmu, kas ļauj elektroniski pārvaldīt dokumentus un procedūras gan tās iekšējā darba procedūrā, gan attiecībās ar iestādēm, kuras iesaistītas kopējā lauksaimniecības politikā. Tiek uzskatīts, ka konkrētu Regulā (EK) Nr. 288/2009 paredzēto paziņošanas pienākumu izpildi var nodrošināt, izmantojot minēto sistēmu saskaņā ar Komisijas 2009. gada 31. augusta Regulu (EK) Nr. 792/2009, ar ko nosaka kārtību, kādā dalībvalstis Komisijai paziņo informāciju un dokumentus, kas pieprasīti, īstenojot tirgu kopīgo organizāciju, tiešo maksājumu režīmu, lauksaimniecības produktu veicināšanas pasākumus, kā arī režīmus, ko piemēro attālākajiem reģioniem un Egejas jūras nelielajām salām (3).

               (4)

               Regulas (EK) Nr. 288/2009 II pielikumā katrai dalībvalstij ir noteikta Savienības atbalsta provizoriskā sadalījuma summa. Šis pielikums jāpielāgo, ņemot vērā Horvātijas pievienošanos Eiropas Savienībai.

               (5)

               Tāpēc būtu attiecīgi jāgroza Regula (EK) Nr. 288/2009.

               (6)

               Lai ņemtu vērā Horvātijas pievienošanos Eiropas Savienībai, būtu jāparedz īpaši noteikumi attiecībā uz Regulas (EK) Nr. 288/2009 īstenošanu 2013./2014. mācību gadā. Konkrēti, būtu jānosaka datums, kurā Horvātijai jāiesniedz valsts stratēģija un pieteikums atbalsta saņemšanai, turklāt būtu jāparedz īpaša kartība, lai ņemtu vērā termiņu, kādā Komisijai jāpieņem lēmums par Eiropas Savienības atbalsta galīgo piešķīrumu, un paredzēto Horvātijas pievienošanās datumu. Izņēmuma gadījumā, ņemot vērā termiņu ierobežojumus, kas ir saistīti ar to, ka Eiropas Savienības atbalsta galīgā piešķīruma summas visām dalībvalstīm ir jāparedz samērā ilgu laikposmu pirms mācību gada sākuma, Komisijai, nosakot galīgos piešķīrumus, kā minēts Regulas (EK) Nr. 288/2009 4. panta 4. punktā, būtu jāņem vērā jebkāds Horvātijas iepriekš iesniegts brīvprātīgs paziņojums attiecībā uz tās stratēģiju un pieteikumu atbalsta saņemšanai ar nosacījumu, ka minētā informācija tiek saņemta vēlākais līdz 31. janvārim.

               (7)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   Grozījums Regulā (EK) Nr. 288/2009
   Regulu (EK) Nr. 288/2009 groza šādi:

               1)

               regulas 4. pantu groza šādi:

                           a)

                           panta 1. punktu aizstāj ar šādu:
                           “1.   Dalībvalstis, kuras sagatavo programmu “Augļi skolai”, vienu vai vairākus gadus periodā no 1. augusta līdz 31. jūlijam var iesniegt pieteikumu atbalsta saņemšanai, kas minēts Regulas (EK) Nr. 1234/2007 103.ga pantā, iesniedzot savu stratēģiju Komisijai līdz tā gada 31. janvārim, kad sākas minētais periods.
                           Stratēģijai pievieno pieteikumu atbalsta saņemšanai, kurā jāsniedz šāda informācija:

                                       a)

                                       atbalsta provizoriskā sadalījuma summa, kas minēta 3. punktā un norādīta II pielikumā (izteikta EUR);

                                       b)

                                       spēja izlietot summu, kas ir lielāka par 3. punktā minēto un II pielikumā norādīto provizoriskā sadalījuma summu;

                                       c)

                                       gadījumā, ja nav iespējas izlietot papildu finanšu līdzekļus, kā paredzēts b) apakšpunktā, ir jāprecizē pieprasītā summa (izteikta EUR);

                                       d)

                                       gadījumā, ja ir iespēja izlietot papildu finanšu līdzekļus, kā paredzēts b) apakšpunktā, ir jāprecizē maksimālā pieprasītā papildu summa (izteikta EUR);

                                       e)

                                       pieprasītais kopējais budžets.

                                 Pieteikums atbalsta saņemšanai jāiesniedz atbilstīgi Komisijas Regulai (EK) Nr. 792/2009 (4).

                           b)

                           panta 4. punkta otro daļu aizstāj ar šādu:
                           “Pirmajā daļā minētā Savienības atbalsta pārdali veic proporcionāli sākotnējam provizoriskajam sadalījumam, kas sniegts II pielikumā, un ievērojot 5. punktā paredzētos ierobežojumus. Tomēr 5. punktā minētie ierobežojumi netiek piemēroti pirmajos divos mācību gados, kuros dalībvalsts sākusi piemērot šo shēmu.”;

                           c)

                           pantam pievieno šādu 5. punktu:
                           “5.   Pārdale tiek ierobežota atkarībā no piešķīruma izlietojuma līmeņa, kāds bija mācību gadā, kas ir beidzies, pirms iesniegts attiecīgais atbalsta pieteikums, kā noteikts turpmākā mācību gada 15. oktobrī. Pārdali nosaka, pamatojoties uz izdevumu deklarācijām, kas nosūtītas Komisijai saskaņā ar Komisijas Regulas (EK) Nr. 883/2006 (5) 4. pantu. Ierobežojumi ir šādi:

                                       a)

                                       ja piešķīruma izlietojuma līmenis ir mazāks par vai vienāds ar 50 % no galīgā piešķīruma, tad nekādas papildu summas netiek piešķirtas;

                                       b)

                                       ja piešķīruma izlietojuma līmenis ir augstāks par 50 % vai vienāds ar 75 % no galīgā piešķīruma, tad papildu piešķīruma maksimālā summa nedrīkst pārsniegt 50 % no provizoriskā piešķīruma;

                                       c)

                                       ja piešķīruma izlietojuma līmenis ir augstāks par 75 % no galīgā piešķīruma, tad papildu piešķīruma maksimālo summu neierobežo.

               2)

               regulas 10. panta 1. punkta c) apakšpunktu aizstāj ar šādu:

                           “c)

                           to bērnu skaits, kas regulāri apmeklē vienu no izglītības iestādēm, kurām ir tiesības saņemt dalībvalsts programmā “Augļi skolai” paredzētos produktus periodā, uz kuru attiecas atbalsta pieteikums;”;

               3)

               regulas 12. panta 2. punkta pirmo teikumu aizstāj ar šādu:
               “Dalībvalstis novērtē savas programmas “Augļi skolai” īstenošanu un izvērtē tās efektivitāti un ietekmi uz bērnu ēšanas paradumu pārmaiņām.”;

               4)

               regulas 15. pantu aizstāj ar šādu:
               “15. pants
               Paziņojumi
               1.   Dalībvalstis paziņo turpmāk minēto informāciju līdz tā gada 30. novembrim, kurā beidzas 4. panta 1. punktā minētais periods:

                           a)

                           uzraudzības rezultāti, kā paredzēts regulas 12. panta 1. punktā;

                           b)

                           pārbaudes, kas veiktas uz vietas, ievērojot 13. un 16. panta prasības, un attiecīgie secinājumi.

                     2.   Ja 3. pantā minētā stratēģija tiek grozīta, dalībvalsts par savu jauno stratēģiju paziņo Komisijai vēlākais līdz nākamā gada 31. janvārim.
               3.   Šajā regulā minētos paziņojumus sniedz saskaņā ar Regulu (EK) Nr. 792/2009.
               4.   Komisija regulāri publicē dalībvalstu stratēģiju un uzraudzības un novērtējuma rezultātus.”;

               5)

               II pielikumu aizstāj ar šīs regulas pielikumā sniegto tekstu;

               6)

               IIa pielikumu svītro.

         2. pants
   Īpaši noteikumi 2013./2014. mācību gadam
   1.   Atkāpjoties no Regulas (EK) Nr. 288/2009 4. panta 4. punkta saistībā ar minētās regulas II pielikumu, attiecībā uz 2013./2014. mācību gadu Komisija apstiprina Savienības atbalsta 4. panta 4. punkta trešajā daļā minētā galīgā piešķīruma summu, ņemot vērā jebkuru Horvātijas iepriekš iesniegto informāciju (saistībā ar Horvātijas Pievienošanās līguma stāšanos spēkā un ar nosacījumu, ka minētais līgums stāsies spēkā), kura attiecas uz tās stratēģiju un pieteikumu atbalsta saņemšanai, ar nosacījumu, ka minētā informācija tiek iesniegta brīvprātīgi līdz 31. janvārim.
   2.   Atkāpjoties no Regulas (EK) Nr. 288/2009 4. panta 1. punkta, attiecībā uz 2013./2014. mācību gadu Horvātija paziņo par savu stratēģiju un par savu pieteikumu atbalsta saņemšanai līdz 2013. gada 10. jūlijam, un, atkāpjoties no minētās regulas 4. panta 4. punkta, Komisija pieņem lēmumu par atbalsta galīgo piešķīrumu Horvātijai līdz 2013. gada 31. jūlijam.
   3. pants
   Stāšanās spēkā un piemērošana
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   Ar nosacījumu, ka Horvātijas Pievienošanās līgums stāsies spēkā, regulas 1. panta 5. punkts un 2. panta 2. punkts stājas spēkā Horvātijas Pievienošanās līguma spēkā stāšanās dienā.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 17. janvārī

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 94, 8.4.2009., 38. lpp.

      (3)  OV L 228, 1.9.2009., 3. lpp.

      (4)  OV L 228, 1.9.2009., 3. lpp.”;

      (5)  OV L 171, 23.6.2006., 1. lpp.”;

      PIELIKUMS

            “II PIELIKUMS

               Provizoriskais Kopienas atbalsta sadalījums pa dalībvalstīm

                        Dalībvalsts

                        Līdzfinansējuma likme
                        (%)

                        Bērni vecumā no 6 līdz 10 gadiem
                        (absolūtajos skaitļos)

                        EUR

                        Austrija

                        50

                        439 035

                        1 303 700

                        Beļģija

                        50

                        592 936

                        1 760 700

                        Bulgārija

                        75

                        320 634

                        1 428 200

                        Horvātija

                        75

                        249 197

                        1 110 000

                        Kipra

                        50

                        49 723

                        175 000

                        Čehijas Republika

                        73

                        454 532

                        1 963 100

                        Dānija

                        50

                        343 807

                        1 020 900

                        Igaunija

                        75

                        62 570

                        278 700

                        Somija

                        50

                        299 866

                        890 500

                        Francija

                        51

                        3 838 940

                        11 632 700

                        Vācija

                        52

                        3 972 476

                        12 333 000

                        Grieķija

                        59

                        521 233

                        1 837 700

                        Ungārija

                        69

                        503 542

                        2 051 800

                        Īrija

                        50

                        282 388

                        838 500

                        Itālija

                        58

                        2 710 492

                        9 403 100

                        Latvija

                        75

                        99 689

                        444 100

                        Lietuva

                        75

                        191 033

                        850 900

                        Luksemburga

                        50

                        29 277

                        175 000

                        Malta

                        75

                        24 355

                        175 000

                        Nīderlande

                        50

                        985 163

                        2 925 400

                        Polija

                        75

                        2 044 899

                        9 108 500

                        Portugāle

                        68

                        539 685

                        2 172 300

                        Rumānija

                        75

                        1 107 350

                        4 932 400

                        Slovākija

                        73

                        290 990

                        1 260 700

                        Slovēnija

                        75

                        93 042

                        414 400

                        Spānija

                        59

                        2 006 143

                        7 073 400

                        Zviedrija

                        50

                        481 389

                        1 429 500

                        Apvienotā Karaliste

                        51

                        3 635 300

                        11 010 800

                           ES 28

                           58

                        26 169 686

                        90 000 000”


title: Komisijas Īstenošanas regula (ES) Nr. 257/2012 ( 2012. gada 22. marts ), ar ko nosaka eksporta kompensācijas par liellopu un teļa gaļu

text:
               23.3.2012

               LV

               Eiropas Savienības Oficiālais Vēstnesis

               L 84/32

         KOMISIJAS ĪSTENOŠANAS REGULA (ES) Nr. 257/2012
   (2012. gada 22. marts),
   ar ko nosaka eksporta kompensācijas par liellopu un teļa gaļu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 164. panta 2. punktu un 170. pantu saistībā ar tās 4. pantu,
   tā kā:

               (1)

               Saskaņā ar Regulas (EK) Nr. 1234/2007 162. panta 1. punktu starpību starp minētās regulas I pielikuma XV daļā uzskaitīto produktu cenu pasaules tirgū un šo produktu cenu Savienības tirgū var segt ar eksporta kompensāciju.

               (2)

               Ņemot vērā pašreizējo stāvokli liellopu un teļa gaļas tirgū, eksporta kompensācijas ir jānosaka saskaņā ar noteikumiem un kritērijiem, kas paredzēti Regulas (EK) Nr. 1234/2007 162., 163., 164.,167., 168. un 169. pantā.

               (3)

               Saskaņā ar Regulas (EK) Nr. 1234/2007 164. panta 1. punktu eksporta kompensācijas var atšķirties atkarībā no galamērķa, jo īpaši – ja to nosaka situācija pasaules tirgū vai dažu tirgu īpašās prasības, vai saistības, kas izriet no nolīgumiem, kuri noslēgti saskaņā ar Līguma 300. pantu.

               (4)

               Kompensāciju var piešķirt tikai par produktiem, kurus ir atļauts laist brīvā apgrozībā Savienībā un kuriem ir veselības marķējums, kas paredzēts 5. panta 1. punkta a) apakšpunktā Eiropas Parlamenta un Padomes 2004. gada 29. aprīļa Regulā (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (2). Šiem produktiem ir jāatbilst arī prasībām, kas noteiktas Eiropas Parlamenta un Padomes 2004. gada 29. aprīļa Regulā (EK) Nr. 852/2004 par pārtikas produktu higiēnu (3) un Eiropas Parlamenta un Padomes 2004. gada 29. aprīļa Regulā (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (4).

               (5)

               Atbilstīgi nosacījumiem 7. panta 2. punkta trešajā daļā Komisijas 2007. gada 21. novembra Regulā (EK) Nr. 1359/2007, ar ko paredz nosacījumus īpašu eksporta kompensāciju piešķiršanai noteiktiem atkaulotas liellopu gaļas izcirtņiem (5), izmaksājamo īpašo kompensāciju samazina, ja eksportējamais atkaulotās gaļas daudzums ir 85–95 % no kopējā atkauloto izcirtņu svara.

               (6)

               Pašreiz piemērojamās kompensācijas ir noteiktas ar Komisijas Īstenošanas Regulu (ES) Nr. 1318/2011 (6). Tā kā ir jānosaka jaunas kompensācijas, minētā regula ir jāatceļ.

               (7)

               Lai nepieļautu novirzes no tirgus pašreizējā stāvokļa, tirgū novērstu spekulācijas un nodrošinātu efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī.

               (8)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   1.   Eksporta kompensācijas, kā paredzēts Regulas (EK) Nr. 1234/2007 164. pantā, piešķir par šīs regulas pielikumā minētajiem produktiem un daudzumiem saskaņā ar šā panta 2. punktā paredzētajiem nosacījumiem.
   2.   Produktiem, par kuriem atbilstīgi 1. punktam ir tiesības saņemt kompensāciju, ir jāatbilst attiecīgajām Regulas (EK) Nr. 852/2004 un Regulas (EK) Nr. 853/2004 prasībām, jo īpaši prasībām par sagatavošanu apstiprinātā uzņēmumā, un Regulas (EK) Nr. 854/2004 I pielikuma I sadaļas III nodaļā noteiktajām prasībām par veselības marķējumu.
   2. pants
   Gadījumā, kas minēts Regulas (EK) Nr. 1359/2007 7. panta 2. punkta trešajā daļā, kompensāciju par produktiem ar kodu 0201 30 00 9100 samazina par 3,5 EUR/100 kg.
   3. pants
   Regulu (ES) Nr. 1318/2011 atceļ.
   4. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 22. martā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 139, 30.4.2004., 55. lpp.

      (3)  OV L 139, 30.4.2004., 1. lpp.

      (4)  OV L 139, 30.4.2004., 206. lpp.

      (5)  OV L 304, 22.11.2007., 21. lpp.

      (6)  OV L 334, 16.12.2011., 21. lpp.

      PIELIKUMS

         No 2012. gada 23. marta piemērojamās eksporta kompensācijas par liellopu un teļa gaļu

                  Produkta kods

                  Galamērķis

                  Mērvienība

                  Kompensācijas apjoms

                  0102 21 10 9140

                  B00

                  EUR/100 kg dzīvsvara

                  12,9

                  0102 21 30 9140

                  B00

                  EUR/100 kg dzīvsvara

                  12,9

                  0102 31 00 9100

                  B00

                  EUR/100 kg tīrsvara

                  12,9

                  0102 31 00 9200

                  B00

                  EUR/100 kg tīrsvara

                  12,9

                  0102 90 20 9100

                  B00

                  EUR/100 kg tīrsvara

                  12,9

                  0102 90 20 9200

                  B00

                  EUR/100 kg tīrsvara

                  12,9

                  0201 10 00 9110 (2)

                  B02

                  EUR/100 kg tīrsvara

                  18,3

                  B03

                  EUR/100 kg tīrsvara

                  10,8

                  0201 10 00 9130 (2)

                  B02

                  EUR/100 kg tīrsvara

                  24,4

                  B03

                  EUR/100 kg tīrsvara

                  14,4

                  0201 20 20 9110 (2)

                  B02

                  EUR/100 kg tīrsvara

                  24,4

                  B03

                  EUR/100 kg tīrsvara

                  14,4

                  0201 20 30 9110 (2)

                  B02

                  EUR/100 kg tīrsvara

                  18,3

                  B03

                  EUR/100 kg tīrsvara

                  10,8

                  0201 20 50 9110 (2)

                  B02

                  EUR/100 kg tīrsvara

                  30,5

                  B03

                  EUR/100 kg tīrsvara

                  17,9

                  0201 20 50 9130 (2)

                  B02

                  EUR/100 kg tīrsvara

                  18,3

                  B03

                  EUR/100 kg tīrsvara

                  10,8

                  0201 30 00 9050

                  US (4)

                  EUR/100 kg tīrsvara

                  3,3

                  CA (5)

                  EUR/100 kg tīrsvara

                  3,3

                  0201 30 00 9060 (7)

                  B02

                  EUR/100 kg tīrsvara

                  11,3

                  B03

                  EUR/100 kg tīrsvara

                  3,8

                  0201 30 00 9100 (3)
                      (7)

                  B04

                  EUR/100 kg tīrsvara

                  42,4

                  B03

                  EUR/100 kg tīrsvara

                  24,9

                  EG

                  EUR/100 kg tīrsvara

                  51,7

                  0201 30 00 9120 (3)
                      (7)

                  B04

                  EUR/100 kg tīrsvara

                  25,4

                  B03

                  EUR/100 kg tīrsvara

                  15,0

                  EG

                  EUR/100 kg tīrsvara

                  31,0

                  0202 10 00 9100

                  B02

                  EUR/100 kg tīrsvara

                  8,1

                  B03

                  EUR/100 kg tīrsvara

                  2,7

                  0202 20 30 9000

                  B02

                  EUR/100 kg tīrsvara

                  8,1

                  B03

                  EUR/100 kg tīrsvara

                  2,7

                  0202 20 50 9900

                  B02

                  EUR/100 kg tīrsvara

                  8,1

                  B03

                  EUR/100 kg tīrsvara

                  2,7

                  0202 20 90 9100

                  B02

                  EUR/100 kg tīrsvara

                  8,1

                  B03

                  EUR/100 kg tīrsvara

                  2,7

                  0202 30 90 9100

                  US (4)

                  EUR/100 kg tīrsvara

                  3,3

                  CA (5)

                  EUR/100 kg tīrsvara

                  3,3

                  0202 30 90 9200 (7)

                  B02

                  EUR/100 kg tīrsvara

                  11,3

                  B03

                  EUR/100 kg tīrsvara

                  3,8

                  1602 50 31 9125 (6)

                  B00

                  EUR/100 kg tīrsvara

                  11,6

                  1602 50 31 9325 (6)

                  B00

                  EUR/100 kg tīrsvara

                  10,3

                  1602 50 95 9125 (6)

                  B00

                  EUR/100 kg tīrsvara

                  11,6

                  1602 50 95 9325 (6)

                  B00

                  EUR/100 kg tīrsvara

                  10,3

                                 NB!

                              Produktu kodi un “A sērijas” galamērķu kodi ir noteikti Komisijas Regulā (EEK) Nr. 3846/87 (OV L 366, 24.12.1987., 1. lpp.).
                              Galamērķa kodi ir noteikti Komisijas Regulā (EK) Nr. 1833/2006 (OV L 354, 14.12.2006., 19. lpp.).
                              Pārējie galamērķi ir šādi:

                                          B00

                                          :

                                          visi galamērķi (trešās valstis, citas teritorijas, pārtikas piegādes un galamērķi, kas pielīdzināmi eksportam no Savienības).

                                          B02

                                          :

                                          B04 un EG galamērķi.

                                          B03

                                          :

                                          Albānija, Horvātija, Bosnija un Hercegovina, Serbija, Kosova (), Melnkalne, bijusī Dienvidslāvijas Maķedonijas Republika, piegādes un rezerves (Komisijas Regulas (EK) Nr. 612/2009 33. un 42. pantā un – attiecīgā gadījumā – 41. pantā paredzētie galamērķi (OV L 186, 17.7.2009., 1. lpp.)).

                                          B04

                                          :

                                          Turcija, Ukraina, Baltkrievija, Moldova, Krievija, Gruzija, Armēnija, Azerbaidžāna, Kazahstāna, Turkmenistāna, Uzbekistāna, Tadžikistāna, Kirgizstāna, Maroka, Alžīrija, Tunisija, Lībija, Libāna, Sīrija, Irāka, Irāna, Izraēla, Jordānas Rietumkrasts/Gazas josla, Jordānija, Saūda Arābija, Kuveita, Bahreina, Katara, Apvienotie Arābu Emirāti, Omāna, Jemena, Pakistāna, Šrilanka, Mjanma (Birma), Taizeme, Vjetnama, Indonēzija, Filipīnas, Ķīna, Ziemeļkoreja, Honkonga, Sudāna, Mauritānija, Mali, Burkinafaso, Nigēra, Čada, Kaboverde, Senegāla, Gambija, Gvineja-Bisava, Gvineja, Sjerraleone, Libērija, Kotdivuāra, Gana, Togo, Benina, Nigērija, Kamerūna, Centrālāfrikas Republika, Ekvatoriālā Gvineja, Santome un Prinsipi, Gabona, Kongo, Kongo (Demokrātiskā Republika), Ruanda, Burundi, Svētās Helēnas sala un piederīgās teritorijas, Angola, Etiopija, Eritreja, Džibutija, Somālija, Uganda, Tanzānija, Seišelu salas un piederīgās teritorijas, Britu teritorija Indijas okeānā, Mozambika, Maurīcija, Komoru salas, Majota, Zambija, Malāvija, Dienvidāfrika, Lesoto.

         (1)  Kā tas definēts Apvienoto Nāciju Organizācijas Drošības padomes 1999. gada 10. jūnija Rezolūcijā 1244.

         (2)  Iekļaut produktu šajā apakšpozīcijā var tad, ja tiek uzrādīts Komisijas Regulas (EK) Nr. 433/2007 (OV L 104, 21.4.2007., 3. lpp.) pielikumā norādītais apliecinājums.

         (3)  Kompensāciju piešķir, ja ir ievēroti nosacījumi, kas paredzēti Komisijas Regulā (EK) Nr. 1359/2007 (OV L 304, 22.11.2007., 21. lpp.) un – attiecīgā gadījumā – Komisijas Regulā (EK) Nr. 1741/2006 (OV L 329, 25.11.2006., 7. lpp.).

         (4)  Eksports atbilstīgi nosacījumiem, kas paredzēti Komisijas Regulā (EK) Nr. 1643/2006 (OV L 308, 8.11.2006., 7. lpp.).

         (5)  Eksports atbilstīgi nosacījumiem, kas paredzēti Komisijas Regulā (EK) Nr. 1041/2008 (OV L 281, 24.10.2008., 3. lpp.).

         (6)  Kompensācijas piešķir, ja ir ievēroti Komisijas Regulā (EK) Nr. 1731/2006 (OV L 325, 24.11.2006., 12. lpp.) paredzētie noteikumi.

         (7)  Liesās liellopu gaļas saturu, izņemot taukus, nosaka saskaņā ar procedūru, kas aprakstīta Komisijas Regulas (EEK) Nr. 2429/86 (OV L 210, 1.8.1986., 39. lpp.) pielikumā.
      Termins “vidējais saturs” attiecas uz parauga daudzumu, kā noteikts Komisijas Regulas (EK) Nr. 765/2002 (OV L 117, 4.5.2002., 6. lpp.) 2. panta 1. punktā. Paraugu ņem no attiecīgā sūtījuma daļas ar augstāko riska pakāpi.


title: Komisijas Īstenošanas regula (ES) 2017/1478 (2017. gada 16. augusts), ar ko Regulas (EK) Nr. 1439/95 I pielikumu, Regulas (EK) Nr. 748/2008 III pielikumu un Īstenošanas regulas (ES) Nr. 593/2013 III pielikumu groza attiecībā uz iestādi, kas ir pilnvarota izdot dokumentus un sertifikātus Argentīnā

text:
               17.8.2017

               LV

               Eiropas Savienības Oficiālais Vēstnesis

               L 211/8

         KOMISIJAS ĪSTENOŠANAS REGULA (ES) 2017/1478
   (2017. gada 16. augusts),
   ar ko Regulas (EK) Nr. 1439/95 I pielikumu, Regulas (EK) Nr. 748/2008 III pielikumu un Īstenošanas regulas (ES) Nr. 593/2013 III pielikumu groza attiecībā uz iestādi, kas ir pilnvarota izdot dokumentus un sertifikātus Argentīnā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1996. gada 18. jūnija Regulu (EK) Nr. 1095/96 par koncesiju īstenošanu, kas iekļautas sarakstā CXL, kas izveidots GATT XXIV.6 sarunu nobeigumā (1),
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (2),
   ņemot vērā Komisijas 1995. gada 26. jūnija Regulu (EK) Nr. 1439/95, ar ko nosaka sīki izstrādātus noteikumus Padomes Regulas (EEK) Nr. 3013/89 piemērošanai attiecībā uz produktu importu un eksportu aitas gaļas un kazas gaļas nozarē (3), un jo īpaši tās 12. panta 2. punktu,
   ņemot vērā Komisijas 2008. gada 30. jūlija Regulu (EK) Nr. 748/2008, ar ko atver un paredz pārvaldīt importa tarifu kvotu saldētai liellopu plānajai diafragmai, kura atbilst KN kodam 0206 29 91 (4), un jo īpaši tās 6. panta 2. punktu,
   ņemot vērā Komisijas 2013. gada 21. jūnija Īstenošanas regulu (ES) Nr. 593/2013, ar ko atver tarifu kvotas augstas kvalitātes svaigai, atdzesētai un saldētai liellopu gaļai un saldētai bifeļu gaļai un ar ko nosaka šo kvotu pārvaldību (5), un jo īpaši tās 7. panta 2. punktu,
   tā kā:

               (1)

               Regulas (EK) Nr. 1439/95 I pielikumā sniegts to eksportētājvalstu iestāžu saraksts, kas ir pilnvarotas izdot izcelsmes dokumentus.

               (2)

               Regulas (EK) Nr. 748/2008 III pielikumā sniegts to Argentīnas iestāžu saraksts, kas ir pilnvarotas izdot autentiskuma sertifikātus.

               (3)

               Īstenošanas regulas (ES) Nr. 593/2013 III pielikumā sniegts to eksportētājvalstu iestāžu saraksts, kas ir pilnvarotas izdot autentiskuma sertifikātus.

               (4)

               Argentīna ir paziņojusi Komisijai, ka jaunā iestāde, kas ir pilnvarota izdot izcelsmes dokumentus un autentiskuma sertifikātus par Argentīnas izcelsmes liellopu, aitas un kazas gaļu, no 2017. gada 26. jūnija ir Lauksaimniecības ministrija. Tāpēc ir lietderīgi šo regulu piemērot no minētā datuma.

               (5)

               Tāpēc Regulas (EK) Nr. 1439/95 I pielikums, Regulas (EK) Nr. 748/2008 III pielikums un Īstenošanas regulas (ES) Nr. 593/2013 III pielikums būtu attiecīgi jāgroza.

               (6)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 1439/95 I pielikuma 1. ierakstu aizstāj ar šādu:

                  “1.

                  Argentīna: Ministerio de Agroindustria”.

   2. pants
   Regulas (EK) Nr. 748/2008 III pielikumu aizstāj ar šādu:
   “
         III PIELIKUMS

            To Argentīnas iestāžu saraksts, kas ir pilnvarotas izdot autentiskuma sertifikātus

         Argentīna: Ministerio de Agroindustria:
         par plāno diafragmu, kuras izcelsmes valsts ir Argentīna, kā norādīts 1. panta 3. punkta a) apakšpunktā.
      ”
   3. pants
   Īstenošanas regulas (ES) Nr. 593/2013 III pielikuma pirmo ievilkumu aizstāj ar šādu:

               “—

               MINISTERIO DE AGROINDUSTRIA:
               attiecībā uz Argentīnas izcelsmes gaļu:

                           a)

                           kas atbilst definīcijai 1. panta 1. punkta c) apakšpunktā;

                           b)

                           kas atbilst definīcijai 2. panta a) punktā.”

         4. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2017. gada 26. jūnija.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 16. augustā

            Komisijas vārdā –

            priekšsēdētājs

         Jean-Claude JUNCKER

      (1)  OV L 146, 20.6.1996., 1. lpp.

      (2)  OV L 347, 20.12.2013., 671. lpp.

      (3)  OV L 143, 27.6.1995., 7. lpp.

      (4)  OV L 202, 31.7.2008., 28. lpp.

      (5)  OV L 170, 22.6.2013., 32. lpp.


title: Komisijas Īstenošanas regula (ES) 2017/1469 (2017. gada 11. augusts), ar ko nosaka apdrošināšanas produkta informācijas dokumenta standartizētu noformējumu (Dokuments attiecas uz EEZ. )

text:
               12.8.2017

               LV

               Eiropas Savienības Oficiālais Vēstnesis

               L 209/19

         KOMISIJAS ĪSTENOŠANAS REGULA (ES) 2017/1469
   (2017. gada 11. augusts),
   ar ko nosaka apdrošināšanas produkta informācijas dokumenta standartizētu noformējumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Direktīvu (ES) 2016/97 (2016. gada 20. janvāris) par apdrošināšanas izplatīšanu (1) un jo īpaši tās 20. panta 9. punktu,
   tā kā:

               (1)

               Direktīvā (ES) 2016/97 ir noteikta prasība Eiropas Parlamenta un Padomes Direktīvas 2009/138/EK (2) I pielikumā uzskaitīto nedzīvības apdrošināšanas produktu izstrādātājiem sagatavot standartizētu apdrošināšanas produkta informācijas dokumentu, lai sniegtu klientiem nepieciešamo informāciju par Direktīvas 2009/138/EK I pielikumā uzskaitītajiem nedzīvības apdrošināšanas produktiem nolūkā dot iespēju klientiem izdarīt informētu lēmumu.

               (2)

               Direktīvas (ES) 2016/97 20. panta 8. punktā ir precizēts, kāda informācija būtu jāietver apdrošināšanas produkta informācijas dokumentā.

               (3)

               Lai sniegtu klientiem viegli lasāmu, saprotamu un salīdzināmu produkta informāciju, sniedzot Direktīvas (ES) 2016/97 20. panta 8. punktā norādīto informāciju, standartizētajā apdrošināšanas produkta informācijas dokumentā, kas norādīts minētās direktīvas 20. panta 5. punktā, būtu jāizmanto vienots dizains, struktūra un formāts, tostarp izmantojot ikonas vai simbolus. Tāpat pirms informācijas par papildinājumiem un izvēles segumu, ja tāds ir, nebūtu jāiekļauj ķeksīša atzīmēšanas ailes, krustiņi vai izsaukuma zīmes, un apdrošināšanas produkta informācijas dokumentā iekļaujamā informācija būtu parasti jānoformē uz divām A4 formāta papīra lapām, nekādā gadījumā pārsniedzot trīs A4 formāta papīra lapas.

               (4)

               Šī regula balstās uz īstenošanas tehnisko standartu projektu, ko Komisijai iesniegusi Eiropas Apdrošināšanas un aroda pensiju iestāde (EAAPI).

               (5)

               Saskaņā ar Direktīvas (ES) 2016/97 20. panta 9. punktu EAAPI ir rīkojusi testēšanu patērētāju vidū attiecībā uz standartizēto apdrošināšanas produkta informācijas dokumentu un apspriedusies ar valstu iestādēm. EAAPI ir arī veikusi atklātu sabiedrisko apspriešanu par īstenošanas tehnisko standartu projektu, kas ir šīs regulas pamatā, izanalizējusi potenciālās saistītās izmaksas un ieguvumus un pieprasījusi atzinumu no Apdrošināšanas un pārapdrošināšanas nozares ieinteresēto personu grupas, kura izveidota saskaņā ar Eiropas Parlamenta un Padomes Regulas (ES) Nr. 1094/2010 (3) 37. pantu,

         IR PIEŅĒMUSI ŠO REGULU.
   1. pants
   Izstrādātāja nosaukums un uzņēmuma loga
   1.   Nedzīvības apdrošināšanas produkta izstrādātāja nosaukumu, dalībvalsti, kurā izstrādātājs ir reģistrēts, tā regulatīvo statusu un attiecīgā gadījumā tā atļaujas numuru norāda uzreiz pēc virsraksta “apdrošināšanas produkta informācijas dokuments” pirmās lapas augšpusē.
   2.   Labajā pusē no nosaukuma izstrādātājs var ievietot savu uzņēmuma logo.
   2. pants
   Atsauce uz pilnīgu informāciju, kas sniedzama pirms līguma noslēgšanas, un uz līguma informāciju
   Apdrošināšanas produkta informācijas dokumentā skaidri norāda, ka klientam citos dokumentos sniedz pilnīgu informāciju, kas sniedzama pirms līguma noslēgšanas, un līguma informāciju attiecībā uz nedzīvības apdrošināšanas produktu. Šo norādi ievieto tieši zem minētā nedzīvības apdrošināšanas produkta izstrādātāja nosaukuma.
   3. pants
   Garums
   Apdrošināšanas produkta informācijas dokuments ir jānoformē uz divām drukātām A4 formāta lapām. Izņēmuma kārtā, ja vajadzīgs vairāk vietas, apdrošināšanas produkta informācijas dokumentu var noformēt, nepārsniedzot trīs drukātas A4 formāta lapas. Ja izstrādātājs izmanto trīs A4 formāta lapas, tam pēc kompetentās iestādes pieprasījuma jāspēj pierādīt, ka bija nepieciešams vairāk vietas.
   4. pants
   Satura noformējums un secība
   1.   Direktīvas (ES) 2016/97 20. panta 8. punktā minēto informāciju par apdrošināšanas produkta informācijas dokumentu izklāsta dažādās iedaļās, ievērojot struktūru, noformējumu, virsrakstus un secību, kā noteikts šīs regulas pielikumā minētajā standartizētajā noformējumā, un izmantojot fonta lielumu, kurā x augstums ir vismaz 1,2 mm.
   2.   Iedaļu garums var būt atšķirīgs atkarībā no informācijas apjoma, kas jāiekļauj katrā iedaļā. Pirms informācijas par papildinājumiem un izvēles segumu, neiekļauj ķeksīša atzīmēšanas ailes, krustiņus vai izsaukuma zīmes.
   3.   Ja apdrošināšanas produkta informācijas dokumentu noformē, izmantojot pastāvīgu informācijas nesēju, kas nav papīrs, noformējuma iedaļu apjomu var mainīt, ja tiek saglabāti standartizēta noformējuma formāts, virsraksti un secība, kā arī dažādo elementu relatīvā nozīme un apjoms.
   4.   Ja pastāvīgā informācijas nesēja, kas nav papīrs, dimensijas ir tādas, ka nav lietderīgi izmantot divas slejas, izklāstu var noformēt vienā slejā ar noteikumu, ka iedaļu secība ir šāda:

               a)

               “Kāds ir šis apdrošināšanas veids?”

               b)

               “Kas tiek apdrošināts?”

               c)

               “Kas netiek apdrošināts?”

               d)

               “Vai ir kādi seguma ierobežojumi?”

               e)

               “Kur es esmu apdrošināts?”

               f)

               “Kādas ir manas saistības?”

               g)

               “Kad un kā man jāveic samaksa?”

               h)

               “Kad sākas un beidzas segums?”

               i)

               “Kā es varu atcelt līgumu?”

         5.   Digitālu līdzekļu izmantošana, tostarp slāņošana un uznirstošās reklāmas, ir atļautas ar noteikumu, ka visa Direktīvas (ES) 2016/97 20. panta 8. punktā minētā informācija tiek norādīta apdrošināšanas produkta informācijas dokumenta pamattekstā un ka šādu līdzekļu izmantošanai nenovērš klienta uzmanību no galvenā dokumenta satura.
   Informācija, ko sniedz, izmantojot slāņošanu un uznirstošās reklāmas, neietver tirdzniecības vai reklāmas materiālus.
   5. pants
   Vienkārša valoda
   Apdrošināšanas produkta informācijas dokumentu sagatavo vienkāršā valodā, veicinot patērētāju izpratni par minētā dokumenta saturu, un tas pievēršas būtiskākajai informācijai, kas klientam ir nepieciešama, lai izdarītu informētu lēmumu. Žargonu neizmanto.
   6. pants
   Virsraksti un zem tiem norādītā informācija
   1.   Apdrošināšanas produkta informācijas dokumenta iedaļām ir šādi virsraksti un zem tiem norādītā informācija:

               a)

               informāciju par Direktīvas (ES) 2016/97 20. panta 8. punkta a) apakšpunktā minēto apdrošināšanas veidu iekļauj iedaļā ar nosaukumu “Kāds ir šis apdrošināšanas veids?”, norādot to dokumenta augšpusē;

               b)

               informāciju par Direktīvas (ES) 2016/97 20. panta 8. punkta b) apakšpunktā minētajiem galvenajiem apdrošinātajiem riskiem iekļauj iedaļā “Kas tiek apdrošināts?”. Pirms katras šajā iedaļā norādītās informācijas vienības ievieto zaļu “ķeksīša atzīmēšanas” simbolu;

               c)

               informāciju par Direktīvas (ES) 2016/97 20. panta 8. punkta b) apakšpunktā minēto apdrošināto summu iekļauj iedaļā “Kas tiek apdrošināts?”;

               d)

               informāciju par Direktīvas (ES) 2016/97 20. panta 8. punkta b) apakšpunktā minēto ģeogrāfisko darbības jomu attiecīgā gadījumā iekļauj iedaļā “Kur es esmu apdrošināts?”. Pirms katras šajā iedaļā norādītās informācijas vienības ievieto zilu “ķeksīša atzīmēšanas” simbolu;

               e)

               informāciju par Direktīvas (ES) 2016/97 20. panta 8. punkta b) apakšpunktā minēto neiekļauto risku kopsavilkumu iekļauj iedaļā “Kas tiek apdrošināts?”. Pirms katras šajā iedaļā norādītās informācijas vienības ievieto sarkanu “X” simbolu;

               f)

               informāciju par Direktīvas (ES) 2016/97 20. panta 8. punkta d) apakšpunktā minētajiem galvenajiem izņēmumiem iekļauj iedaļā “Vai ir kādi seguma ierobežojumi?”. Pirms katras šajā iedaļā norādītās informācijas vienības ievieto oranžu izsaukuma zīmes simbolu;

               g)

               informāciju par Direktīvas (ES) 2016/97 20. panta 8. punkta e), f) un g) apakšpunktā minētajām attiecīgajām saistībām iekļauj iedaļā “Kādas ir manas saistības?”;

               h)

               informāciju par Direktīvas (ES) 2016/97 20. panta 8. punkta c) apakšpunktā minētajiem prēmiju maksāšanas līdzekļiem un maksājumu ilgumu iekļauj pozīcijā “Kad un kā man jāveic samaksa?”;

               i)

               informāciju par Direktīvas (ES) 2016/97 20. panta 8. punkta h) apakšpunktā minēto līguma darbības laiku iekļauj iedaļā “Kad sākas un beidzas segums?”;

               j)

               informāciju par Direktīvas (ES) 2016/97 20. panta 8. punkta i) apakšpunktā minētajiem līguma izbeigšanas noteikumiem iekļauj iedaļā “Kā es varu atcelt līgumu?”.

         2.   Vajadzības gadījumā ir atļauts izmantot apakšvirsrakstus.
   7. pants
   Ikonu izmantojums
   1.   Pirms katras iedaļas tiek ievietotas arī ikonas, kas vizuāli atspoguļo attiecīgās iedaļas virsraksta saturu, proti:

               a)

               pirms informācijas par Direktīvas (ES) 2016/97 20. panta 8. punkta b) apakšpunktā minētajiem galvenajiem apdrošinātajiem riskiem ievieto lietussarga ikonu, kas ir baltā krāsā uz zaļa fona vai zaļā krāsā uz balta fona;

               b)

               pirms informācijas par Direktīvas (ES) 2016/97 20. panta 8. punkta b) apakšpunktā minēto apdrošināšanas seguma ģeogrāfisko darbības jomu ievieto globusa ikonu, kas ir baltā krāsā uz zila fona vai zilā krāsā uz balta fona;

               c)

               pirms informācijas par Direktīvas (ES) 2016/97 20. panta 8. punkta b) apakšpunktā minētajiem neiekļautajiem riskiem ievieto X ikonu trīsstūrī, kas ir baltā krāsā uz sarkana fona vai sarkanā krāsā uz balta fona;

               d)

               pirms informācijas par Direktīvas (ES) 2016/97 20. panta 8. punkta d) apakšpunktā minētajiem galvenajiem izņēmumiem ievieto izsaukuma zīmi (“!”) trīsstūrī, kas ir baltā krāsā uz oranža fona vai oranžā krāsā uz balta fona;

               e)

               pirms informācijas par Direktīvas (ES) 2016/97 20. panta 8. punkta e), f) un g) apakšpunktā minētajām attiecīgajām saistībām līguma sākumā, līguma darbības laikā un gadījumā, ja tiek pieteikts prasījums, attiecīgi ievieto rokasspiediena ikonu, kas ir baltā krāsā uz zaļa fona vai zaļā krāsā uz balta fona;

               f)

               pirms informācijas par Direktīvas (ES) 2016/97 20. panta 8. punkta c) apakšpunktā minētajiem prēmiju maksāšanas līdzekļiem un maksājumu ilgumu ievieto monētu ikonu, kas ir baltā krāsā uz dzeltena fona vai dzeltenā krāsā uz balta fona;

               g)

               pirms informācijas par Direktīvas (ES) 2016/97 20. panta 8. punkta h) apakšpunktā minēto līguma darbības laiku ievieto smilšu pulksteņa ikonu, kas ir baltā krāsā uz zila fona vai zilā krāsā uz balta fona;

               h)

               pirms informācijas par Direktīvas (ES) 2016/97 20. panta 8. punkta i) apakšpunktā minētajiem līguma izbeigšanas noteikumiem ievieto rokas ar atvērtu plaukstu uz vairoga ikonu, kas ir baltā krāsā uz melna fona vai melnā krāsā uz balta fona.

         2.   Visas ikonas norāda veidā, kas saskan ar pielikumā minēto standartizēto izklāsta formātu.
   3.   1. un 2. punktā minētās ikonas var noformēt melnbaltā krāsā, ja apdrošināšanas produkta informācijas dokumentu drukā vai fotokopē melnbaltā krāsā.
   8. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 11. augustā

            Komisijas vārdā –

            priekšsēdētājs

         Jean-Claude JUNCKER

      (1)  OV L 26, 2.2.2016., 19. lpp.

      (2)  Eiropas Parlamenta un Padomes 2009. gada 25. novembra Direktīva 2009/138/EK par uzņēmējdarbības uzsākšanu un veikšanu apdrošināšanas un pārapdrošināšanas jomā (Maksātspēja II) (OV L 335, 17.12.2009., 1. lpp.).

      (3)  Eiropas Parlamenta un Padomes 2010. gada 24. novembra Regula (ES) Nr. 1094/2010, ar ko izveido Eiropas Uzraudzības iestādi (Eiropas Apdrošināšanas un aroda pensiju iestādi), groza Lēmumu Nr. 716/2009/EK un atceļ Komisijas Lēmumu 2009/79/EK (OV L 331, 15.12.2010., 48. lpp.).

      PIELIKUMS


title: Komisijas Īstenošanas regula (ES) Nr. 670/2011 ( 2011. gada 12. jūlijs ), ar kuru groza Regulu (EK) Nr. 607/2009, ar ko paredz konkrētus sīki izstrādātus noteikumus Padomes Regulas (EK) Nr. 479/2008 piemērošanai attiecībā uz aizsargātiem cilmes vietas nosaukumiem un ģeogrāfiskās izcelsmes norādēm, tradicionālajiem apzīmējumiem, konkrētu vīna nozares produktu marķēšanu un noformēšanu

text:
               13.7.2011

               LV

               Eiropas Savienības Oficiālais Vēstnesis

               L 183/6

         KOMISIJAS ĪSTENOŠANAS REGULA (ES) Nr. 670/2011
   (2011. gada 12. jūlijs),
   ar kuru groza Regulu (EK) Nr. 607/2009, ar ko paredz konkrētus sīki izstrādātus noteikumus Padomes Regulas (EK) Nr. 479/2008 piemērošanai attiecībā uz aizsargātiem cilmes vietas nosaukumiem un ģeogrāfiskās izcelsmes norādēm, tradicionālajiem apzīmējumiem, konkrētu vīna nozares produktu marķēšanu un noformēšanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 121. panta pirmās daļas k), l) un m) apakšpunktu un 203.b pantu saistībā ar tās 4. pantu,
   tā kā:

               (1)

               Komisijas 2009. gada 31. augusta Regulā (EK) Nr. 792/2009, ar ko nosaka kārtību, kādā dalībvalstis Komisijai paziņo informāciju un dokumentus, kas pieprasīti, īstenojot tirgu kopīgo organizāciju, tiešo maksājumu režīmu, lauksaimniecības produktu veicināšanas pasākumus, kā arī režīmus, ko piemēro attālākajiem reģioniem un Egejas jūras nelielajām salām (2), izklāstīti vienoti noteikumi par to, kā dalībvalstu kompetentās iestādes paziņo Komisijai informāciju un ziņo par dokumentiem. Šajos noteikumos ietverts dalībvalstu pienākums izmantot informācijas sistēmas, ko Komisija nodevusi to rīcībā, un to iestāžu un privātpersonu piekļuves tiesību validēšana, kam atļauts sūtīt paziņojumus. Bez tam minētajā regulā noteikti kopīgi principi, kas attiecas uz informācijas sistēmām, lai tās garantētu dokumentu autentiskumu, neskartību un salasāmību ilgākā laikā, kā arī paredzēta personas datu aizsardzība.

               (2)

               Komisija savas iekšējās sistēmas darbībā un attiecībās ar iestādēm, kas ir iesaistītas aizsargāto cilmes vietu nosaukumu, aizsargāto ģeogrāfiskās izcelsmes norāžu un tradicionālo apzīmējumu pārvaldībā atbilstoši Regulas (EK) Nr. 1234/2007 II sadaļas I nodaļas Ia apakšiedaļai, ir izveidojusi informācijas sistēmu, kas ļauj elektroniski pārvaldīt dokumentus un procedūras, kā prasīts Regulā (EK) Nr. 1234/2007 un Komisijas 2009. gada 14. jūlija Regulā (EK) Nr. 607/2009, ar ko paredz konkrētus noteikumus Padomes Regulas (EK) Nr. 479/2008 piemērošanai attiecībā uz aizsargātiem cilmes vietas nosaukumiem un ģeogrāfiskās izcelsmes norādēm, tradicionālajiem apzīmējumiem, konkrētu vīna nozares produktu marķēšanu un noformēšanu (3), tiklab ar dalībvalstu un trešo valstu kompetentajām iestādēm, kā arī ar profesionālajām organizācijām un fiziskām vai juridiskām personām, kas ir ieinteresētas darboties jomā, uz ko attiecas šie tiesību akti.

               (3)

               Uzskata, ka šī sistēma – atbilstoši Regulai (EK) Nr. 792/2009 vai mutatis mutandis piemērojot principus, ko tā nosaka, – ļauj izdarīt konkrētus paziņojumus, ko paredz Regula (EK) Nr. 607/2009, jo īpaši attiecībā uz procedūrām, kas piemērojamas, lai aizsargātu ģeogrāfiskās izcelsmes norādes, cilmes vietas nosaukumus un tradicionālos apzīmējumus, uzturētu attiecīgo nosaukumu datubāzes un šo nosaukumu aizsardzības ietvaros paredzētos reģistrus.

               (4)

               Turklāt Komisijas jau izveidotās informācijas sistēmas attiecīgās informācijas paziņošanai kompetentajām iestādēm un struktūrām, lai tās veiktu pārbaudes kopējās lauksaimniecības politikas ietvaros, ļauj sasniegt šīs jomas īpašos mērķus attiecībā uz ģeogrāfiskajām norādēm, cilmes vietas nosaukumiem un tradicionālajiem apzīmējumiem. Šīs sistēmas ir jāpadara piemērojamas attiecīgās informācijas paziņošanai iestādēm, kas ir atbildīgas par nosaukumu aizsardzības pieprasījumu izskatīšanu dalībvalstīs vai trešās valstīs, kā arī attiecīgās informācijas paziņošanai iestādēm, kas ir atbildīgas par tāda vīna sertificēšanu, kam nav aizsargātas cilmes vietas nosaukuma vai aizsargātas ģeogrāfiskās izcelsmes norādes.

               (5)

               Efektīvas administratīvās pārvaldes nolūkā un ņemot vērā Komisijas izveidoto informācijas sistēmu izmantošanā gūto pieredzi, būtu jāvienkāršo paziņojumi un jāuzlabo pārvalde un informācijas sniegšana saskaņā ar Regulas (EK) Nr. 607/2009 noteikumiem atbilstoši Regulai (EK) Nr. 792/2009. Tāpēc, lai nodrošinātu iespēju dalībvalstu kompetentajām iestādēm uzzināt normatīvo un nenormatīvo tiesību aktu un administratīvos noteikumus, kas ieviesti valsts līmenī atbilstoši Regulas (EK) Nr. 1234/2007 118.z panta 2. punktam un 120.a pantam, un vienkāršotu un atvieglotu kontroli un sadarbību starp dalībvalstīm, kas paredzētas Komisijas Regulā (EK) Nr. 555/2008 (4), šķiet lietderīgi pieprasīt dalībvalstīm paziņot Komisijai konkrētu informāciju, kas ir īpaši nozīmīga produktu sertifikācijas sistēmā, un paredzēt, ka Komisija nodod šo informāciju kompetento iestāžu un plašas publikas rīcībā, ja šī informācija ir lietderīga patērētājam.

               (6)

               Turklāt skaidrības labad un administratīvā sloga samazināšanai ir jānosaka Regulā (EK) Nr. 607/2009 paredzēto konkrēto paziņojumu saturs un jāvienkāršo procedūras.

               (7)

               Pārejas perioda pasākumi, kas pieņemti pārejas atvieglināšanai no Padomes Regulas (EK) Nr. 1493/1999 (5) un Padomes Regulas (EK) Nr. 479/2008 (6) noteikumiem uz Regulas (EK) Nr. 1234/2007 noteikumiem, rada sarežģījumus saistībā ar piemērojamo procedūru attiecināšanu un ilgumu. Turklāt ir jāprecizē Regulas (EK) Nr. 1234/2007 118.s panta noteikumu attiecināšana saistībā ar 118.q panta noteikumiem par veicamo izmaiņu raksturu, atsauces periodiem un pārejas perioda ilgumu.

               (8)

               Tādēļ Regula (EK) Nr. 607/2009 attiecīgi jāgroza.

               (9)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   Regulu (EK) Nr. 607/2009 groza šādi:

               1)

               regulas 3. pantu aizstāj ar šādu:
               “3. pants
               Aizsardzības pieteikums
               Cilmes vietas nosaukuma vai ģeogrāfiskās izcelsmes norādes aizsardzības pieteikums sastāv no dokumentiem, kas prasīti Regulas (EK) Nr. 1234/2007 118.c un 118.d pantā, specifikācijas un vienotā dokumenta.
               Pieteikumu un vienoto dokumentu iesniedz Komisijai atbilstoši šīs regulas 70.a panta 1. punktam.”;

               2)

               regulas 9. pantu aizstāj ar šādu:
               “9. pants
               Pieteikuma iesniegšana
               1.   Par pieteikuma iesniegšanas dienu tiek uzskatīta diena, kad Komisija saņem pieteikumu.
               2.   Komisija apliecina pieteikuma saņemšanu dalībvalsts vai trešās valsts kompetentajām iestādēm vai iesniedzējam, kura uzņēmējdarbība reģistrēta attiecīgajā trešā valstī, un piešķir pieteikumam lietas numuru.
               Apstiprinājumā par saņemšanu norādīta vismaz šāda informācija:

                           a)

                           lietas numurs;

                           b)

                           reģistrējamais nosaukums;

                           c)

                           pieteikuma saņemšanas datums.”;

               3)

               regulas 11. pantu aizstāj ar šādu:
               “11. pants
               Pieteikuma pieņemamība
               1.   Pieteikums ir pieņemams, ja vienotais dokuments ir pienācīgi aizpildīts un ir pievienoti apliecinājuma dokumenti. Vienoto dokumentu uzskata par pienācīgi aizpildītu, ja ir aizpildītas visas prasītās obligātās ailes, kas minētas 70.a pantā paredzētajās informācijas sistēmās.
               Tādā gadījumā pieteikumu uzskata par pieņemamu no tā saņemšanas datuma Komisijā. Pieteikuma iesniedzēju par to informē.
               Komisija šo datumu publisko.
               2.   Ja pieteikums nav aizpildīts vai ir aizpildīts nepilnīgi vai ja 1. pantā minētie apliecinājuma dokumenti nav sagatavoti vienlaikus ar pieteikumu vai nav iesniegti visi apliecinājuma dokumenti, pieteikums nav pieņemams.
               3.   Ja pieteikums nav pieņemams, par iemesliem, kas to pamato, informē dalībvalsts vai trešās valsts kompetentās iestādes vai pieteikuma iesniedzēju, kura uzņēmējdarbība ir reģistrēta attiecīgajā trešā valstī, precizējot tiem, ka ir jāiesniedz jauns pienācīgi aizpildīts pieteikums.”;

               4)

               regulas 12. panta 1. punktu aizstāj ar šādu:
               “1.   Ja pieņemams pieteikums cilmes vietas nosaukuma vai ģeogrāfiskās izcelsmes norādes aizsardzībai neatbilst Regulas (EK) Nr. 1234/2007 118.b un 118.c pantā noteiktajām prasībām, Komisija informē dalībvalsts vai trešās valsts iestādes vai pieteikuma iesniedzēju, kura uzņēmējdarbība ir reģistrēta attiecīgajā trešā valstī, par atteikuma pamatojumu, nosakot pēdējo izpildes termiņu, kas nevar būt īsāks par diviem mēnešiem, pieteikuma atsaukšanai vai labošanai vai viedokļa iesniegšanai.”;

               5)

               regulas 14. pantu aizstāj ar šādu:
               “14. pants
               Iebildumu iesniegšana atbilstoši Kopienas procedūrai
               1.   Regulas (EK) Nr. 1234/2007 118.h pantā minētos iebildumus iesniedz atbilstoši šīs regulas 70.a panta 1. punktam. Par iebilduma iesniegšanas dienu tiek uzskatīta diena, kad Komisija saņem iebildumu. Šo datumu dara zināmu iestādēm un personām, uz ko attiecas minētā regula.
               2.   Komisija apstiprina iebilduma saņemšanu un piešķir iebildumam lietas numuru.
               Apstiprinājumā par saņemšanu norādīta vismaz šāda informācija:

                           a)

                           lietas numurs;

                           b)

                           iebilduma saņemšanas datums.”;

               6)

               regulas 18. pantu aizstāj ar šādu:
               “18. pants
               Reģistrs
               1.   Komisija izveido un regulāri atjaunina “Aizsargāto cilmes vietas nosaukumu un ģeogrāfiskās izcelsmes norāžu reģistru” (turpmāk “Reģistrs”), kā paredzēts Regulas (EK) Nr. 1234/2007 118.n pantā. To izveido elektroniskajā datubāzē “E-Bacchus” uz to lēmumu pamata, ar ko piešķir aizsardzību minētajiem nosaukumiem.
               2.   Apstiprināto cilmes vietas nosaukumu vai ģeogrāfiskās izcelsmes norādi ieraksta Reģistrā.
               Ja nosaukumi reģistrēti saskaņā ar Regulas (EK) Nr. 1234/2007 118.s panta 1. punktu, Komisija ieraksta Reģistrā šā panta 3. punktā paredzētos datus.
               3.   Komisija Reģistrā ieraksta šādu informāciju:

                           a)

                           aizsargāto nosaukumu;

                           b)

                           lietas numuru;

                           c)

                           norādi uz to, ka nosaukums tiek aizsargāts kā ģeogrāfiskās izcelsmes norāde vai cilmes vietas nosaukums;

                           d)

                           izcelsmes valsti vai izcelsmes valstis;

                           e)

                           reģistrācijas datumu;

                           f)

                           atsauci uz juridisko instrumentu, ar kuru aizsargā nosaukumu;

                           g)

                           atsauci uz vienoto dokumentu.

                     4.   Reģistrs ir publiski pieejams.”;

               7)

               regulas 20. panta 1., 2. un 3. punktu aizstāj ar šādiem:
               “1.   Pieteikumu aizsargāta cilmes vietas nosaukuma vai ģeogrāfiskās izcelsmes norādes produkta specifikācijas grozījumu apstiprināšanai, ko iesniedz Regulas (EK) Nr. 1234/2007 118.e pantā minētais pieteikuma iesniedzējs, iesniedz saskaņā ar šīs regulas 70.a panta 1. punktu.
               2.   Produkta specifikācijas grozījumu apstiprināšanas pieteikums saskaņā ar Regulas (EK) Nr. 1234/2007 118.q panta 1. punkta noteikumiem ir pieņemams, ja saskaņā ar šīs regulas 118.c panta 2. punktu prasītā informācija un pienācīgi aizpildīts pieteikums ir iesniegti Komisijai.
               3.   Lai piemērotu Regulas (EK) Nr. 1234/2007 118.q panta 2. punkta pirmajā teikumā minētos noteikumus, 9. līdz 18. pantu piemēro mutatis mutandis.”;

               8)

               regulas 21. pantu aizstāj ar šādu:
               “21. pants
               Anulēšanas pieprasījuma iesniegšana
               1.   Regulas (EK) Nr. 1234/2007 118.r pantā minēto anulēšanas pieprasījumu iesniedz saskaņā ar šīs regulas 70.a panta 1. punktu. Par anulēšanas pieprasījuma iesniegšanas dienu Komisijai tiek uzskatīta diena, kad Komisija saņem pieprasījumu. Komisija šo datumu publisko.
               2.   Komisija apstiprina pieprasījuma saņemšanu un piešķir pieprasījumam lietas numuru.
               Apstiprinājumā par saņemšanu norādīta vismaz šāda informācija:

                           a)

                           lietas numurs;

                           b)

                           pieprasījuma saņemšanas datums.

                     3.   Šā panta 1. un 2. punktu nepiemēro, ja anulēšanu ierosina Komisija.”;

               9)

               regulas 22. pantam pievieno šādu 5. punktu:
               “5.   Šā panta 3. punktā paredzētos paziņojumus Komisijai veic saskaņā ar 70.a panta 1. punktu.”;

               10)

               regulas 23. panta 1. punktam pievieno šādu trešo daļu:
               “Šā punkta pirmajā un otrajā daļā paredzētos paziņojumus Komisijai veic saskaņā ar 70.a panta 1. punktu.”;

               11)

               regulas 28. panta 1. punkta otro daļu aizstāj ar šādu:
               “Šo pieprasījumu iesniedz saskaņā ar 70.a panta 1. punktu. Par pieprasījuma iesniegšanas dienu tiek uzskatīta diena, kad Komisija saņem pieprasījumu.”;

               12)

               regulas 30. pantu aizstāj ar šādu:
               “30. pants
               Aizsardzības pieteikums
               1.   Tradicionālā apzīmējuma aizsardzības pieteikumu iesniedz dalībvalstu vai trešo valstu kompetentās iestādes vai reprezentatīvas profesionālas organizācijas saskaņā ar 70.a panta 1. punktu. Tam pievieno dalībvalsts tiesību aktus vai trešās valstīs vīna ražotājiem piemērojamos noteikumus, kas reglamentē attiecīgā apzīmējuma lietojumu, un atsauci uz šiem tiesību aktiem vai noteikumiem.
               2.   Ja pieteikumu iesniedz reprezentatīva profesionāla organizācija, kuras darbība ir reģistrēta trešā valstī, pieteikuma iesniedzējs sniedz Komisijai ziņas par šo reprezentatīvo profesionālo organizāciju un tās biedriem saskaņā ar 70.a panta 1. punktu. Komisija publisko šo informāciju.”;

               13)

               regulas 33. pantu aizstāj ar šādu:
               “33. pants
               Pieteikuma iesniegšana
               1.   Par pieteikuma iesniegšanas dienu tiek uzskatīta diena, kad Komisija saņem pieteikumu.
               2.   Komisija apliecina pieteikuma saņemšanu dalībvalsts vai trešās valsts kompetentajām iestādēm vai iesniedzējam, kura uzņēmējdarbība ir reģistrēta attiecīgajā trešā valstī, un piešķir pieteikumam lietas numuru.
               Apstiprinājumā par saņemšanu norādīta vismaz šāda informācija:

                           a)

                           lietas numurs;

                           b)

                           tradicionālais apzīmējums;

                           c)

                           pieteikuma saņemšanas datums.”;

               14)

               regulas 34. pantu aizstāj ar šādu:
               “34. pants
               Pieņemamība
               1.   Pieteikums ir pieņemams, ja pieteikuma veidlapa ir pienācīgi aizpildīta un tam ir pievienota pieprasītā dokumentācija, kā paredz 30. pants. Pieteikuma veidlapu uzskata par pienācīgi aizpildītu, ja visas prasītās obligātās ailes, kas minētas 70.a pantā paredzētajās informācijas sistēmās, ir aizpildītas.
               Tādā gadījumā pieteikumu uzskata par pieņemamu no tā saņemšanas datuma Komisijā. Pieteikuma iesniedzēju par to informē.
               Komisija šo datumu publisko.
               2.   Ja pieteikuma veidlapa nav aizpildīta vai ir aizpildīta nepilnīgi vai ja 1. pantā prasītie dokumenti nav iesniegti vienlaikus ar pieteikumu vai nav iesniegti visi dokumenti, pieteikums nav pieņemams.
               3.   Ja pieteikums nav pieņemams, par iemesliem, kas to pamato, informē dalībvalsts vai trešās valsts iestādes vai pieteikuma iesniedzēju, kura uzņēmējdarbība reģistrēta trešā valstī, precizējot, ka ir jāiesniedz jauns pienācīgi aizpildīts pieteikums.”;

               15)

               regulas 37. panta 2. un 3. punktu aizstāj ar šādiem:
               “2.   Šo iebildumu iesniedz saskaņā ar 70.a panta 1. punktu. Par iebilduma iesniegšanas dienu tiek uzskatīta diena, kad Komisija saņem iebildumu.
               3.   Komisija apstiprina iebilduma saņemšanu un piešķir iebildumam lietas numuru.
               Apstiprinājumā par saņemšanu norādīta vismaz šāda informācija:

                           a)

                           lietas numurs;

                           b)

                           iebilduma saņemšanas datums.”;

               16)

               regulas 40. pantu aizstāj ar šādu:
               “40. pants
               Vispārēja aizsardzība
               1.   Ja tradicionālais apzīmējums, attiecībā uz kuru iesniegts aizsardzības pieteikums, atbilst nosacījumiem, kas minēti Regulas (EK) Nr. 1234/2007 118.u panta 1. punktā un šīs regulas 31. un 35. pantā, un tas nav noraidīts saskaņā ar šīs regulas 36., 38. un 39. pantu, tradicionālo apzīmējumu iereģistrē un definē elektroniskajā datubāzē “E-Bacchus” atbilstoši Regulas (EK) Nr. 1234/2007 118.u panta 2. punktam, pamatojoties uz informāciju, kas Komisijai iesniegta saskaņā ar šīs regulas 70.a panta 1. punktu, un aizsargātajam apzīmējumam tiek pievienota šāda informācija:

                           a)

                           valoda, kas minēta 31. panta 1. punktā;

                           b)

                           norāde par vīnkopības produktu attiecīgo kategoriju vai kategorijām, uz kurām attiecas aizsardzība;

                           c)

                           atsauce uz tās dalībvalsts vai trešās valsts tiesību aktiem, kurā tradicionālais apzīmējums ir definēts un kur uz to attiecas regulējums, vai uz noteikumiem, ko piemēro vīna ražotājiem trešās valstīs, tostarp tiem noteikumiem, ko izdevušas reprezentatīvas profesionālas organizācijas, ja šajā trešā valstī nav attiecīgo tiesību aktu;

                           d)

                           definīcijas vai izmantošanas nosacījumu kopsavilkums;

                           e)

                           izcelsmes valsts vai izcelsmes valstis;

                           f)

                           datums, kad tradicionālais apzīmējums iekļauts elektroniskajā datubāzē “E-Bacchus”.

                     2.   Tradicionālos apzīmējumus, kas reģistrēti elektroniskajā datubāzē “E-Bacchus”, aizsargā tikai tajā valodā un tajā vīnkopības produktu kategorijā, kas pieprasīta pieteikumā, aizsargājot pret:

                           a)

                           jebkuru ļaunprātīgu izmantošanu, pat ja aizsargātajam apzīmējumam pievienoti, piemēram, vārdi “veids”, “tips”, “metode”, “ražots kā”, “atdarinājums”, “aromāts”, “līdzīgs” vai tamlīdzīgi vārdi;

                           b)

                           jebkuru citu nepareizu vai maldinošu norādi par produkta specifiku, īpašībām vai būtiskām kvalitātes īpašībām uz iekšējā vai ārējā iepakojuma, reklāmas materiāliem vai attiecīgā produkta dokumentācijas;

                           c)

                           jebkādu cita veida praksi, kas var maldināt patērētāju, jo īpaši, ja tas rada iespaidu, ka vīns atbilst aizsargātajam tradicionālajam apzīmējumam.

                     3.   Elektroniskajā datubāzē “E-Bacchus” reģistrētos tradicionālos apzīmējumus publisko.”;

               17)

               regulas 42. panta 1. punkta trešo daļu aizstāj ar šādu:
               “Aizsargāta homonīmā apzīmējuma lietošana ir atkarīga no tā, vai praksē var pienācīgi atšķirt vēlāk aizsargātu homonīmu no tradicionālā apzīmējuma, kas jau ir reģistrēts elektroniskajā datubāzē “E-Bacchus”, ņemot vērā to, ka pret attiecīgajiem ražotājiem ir jābūt vienādai attieksmei un ka nedrīkst maldināt patērētāju.”;

               18)

               regulas 45. pantu aizstāj ar šādu:
               “45. pants
               Anulēšanas pieprasījuma iesniegšana
               1.   Pienācīgi pamatotu pieprasījumu par anulēšanu Komisijai var iesniegt dalībvalsts, trešā valsts vai fiziska vai juridiska persona, kurai ir likumīgas intereses, atbilstoši 70.a panta 1. punktam. Par pieprasījuma iesniegšanas dienu tiek uzskatīta diena, kad Komisija saņem pieprasījumu. Komisija šo datumu publisko.
               2.   Komisija apstiprina pieprasījuma saņemšanu un piešķir pieprasījumam lietas numuru.
               Apstiprinājumā par saņemšanu norādīta vismaz šāda informācija:

                           a)

                           lietas numurs;

                           b)

                           pieprasījuma saņemšanas datums.

                     3.   Šā panta 1. un 2. punktu nepiemēro, ja anulēšanu ierosina Komisija.”;

               19)

               regulas 47. panta 5. punktu aizstāj ar šādu:
               “5.   Kad anulācija stājas spēkā, Komisija attiecīgo nosaukumu svītro no elektroniskajā datubāzē “E-Bacchus” iekļautā saraksta.”;

               20)

               regulas 63. panta 1. punktu aizstāj ar šādu:
               “1.   Dalībvalstis nozīmē kompetento iestādi vai iestādes, kas ir atbildīgas par to, lai nodrošinātu Regulas (EK) Nr. 1234/2007 118.z panta 2. punkta a) apakšpunktā paredzēto sertificēšanu saskaņā ar kritērijiem, kas noteikti Eiropas Parlamenta un Padomes Regulas (EK) Nr. 882/2004 4. pantā (7).
               Ikviena dalībvalsts saskaņā ar šīs regulas 70.a panta 1. punktu līdz 2011. gada 1. oktobrim iesniedz Komisijai šādu informāciju, kā arī tās iespējamās izmaiņas:

                           a)

                           attiecībā uz šā panta piemērošanu kompetentās iestādes vai iestāžu nosaukumi, adreses un kontaktpunkti, tostarp elektroniskās adreses;

                           b)

                           attiecīgā gadījumā visu to struktūru nosaukumi, adreses un kontaktpunkti, tostarp elektroniskās adreses, kuras kompetentā iestāde pilnvarojusi attiecībā uz šā panta piemērošanu;

                           c)

                           pasākumi, kas veikti šā panta izpildei, ja šiem pasākumiem ir īpaša nozīme dalībvalstu sadarbībā, kā norādīts Regulā (EK) Nr. 555/2008;

                           d)

                           vīna vīnogu šķirņu vīnogulāji, uz kuriem attiecas Regulas (EK) Nr. 1234/2007 118.z panta 2. punkta un 120.a panta piemērošana.

                     Komisija izveido un atjaunina sarakstu ar kompetento iestāžu un pilnvaroto struktūru nosaukumiem un adresēm vai attiecīgā gadījumā pilnvaroto iestāžu vai dienestu nosaukumiem un adresēm, kā arī atļauto vīna vīnogu vīnogulāju nosaukumiem, pamatojoties uz dalībvalstu paziņoto informāciju. Komisija šo sarakstu publisko.

               21)

               regulas V nodaļā iekļauj šādu jaunu 70.a un 70.b pantu:
               “70.a pants
               Saziņai starp Komisiju, dalībvalstīm, trešām valstīm un citiem dalībniekiem piemērojamā metode
               1.   Ja ir atsauce uz šo punktu, šīs regulas piemērošanai vajadzīgos dokumentus un informāciju paziņo Komisijai, izmantojot šādu metodi:

                           a)

                           dalībvalstu kompetentajām iestādēm – izmantojot informācijas sistēmu, kuru šo valstu rīcībā nodevusi Komisija saskaņā ar Regulas (EK) Nr. 792/2009 noteikumiem;

                           b)

                           trešo valstu kompetentajām iestādēm un reprezentatīvām profesionālām organizācijām, kā arī fiziskām vai juridiskām personām, kam ir likumīgas intereses rīkoties saskaņā ar šo regulu, – elektroniski, izmantojot metodes un veidlapas, kuras to rīcībā nodevusi Komisija un kuras tā padarījusi pieejamas saskaņā ar nosacījumiem, kas sīkāk izklāstīti šīs regulas XVIII pielikumā.
                           Tomēr šī saziņa var notikt arī uz papīra, izmantojot minētās veidlapas.
                           Par pieteikuma iesniegšanu un paziņojumu saturu attiecīgi atbild trešo valstu kompetentās iestādes, reprezentatīvas profesionālās organizācijas vai iesaistītās fiziskās vai juridiskās personas.

                     2.   Komisijas paziņojumi un informācijas nodošana iestādēm un personām, uz ko attiecas šī regula, un attiecīgā gadījumā plašai publikai tiek veikti, izmantojot Komisijas izveidotās informācijas sistēmas.
               Iestādes un personas, uz kurām attiecas šī regula, var vērsties Komisijā saskaņā ar XIX pielikumu, lai iegūtu informāciju par paņēmieniem, kā piekļūt informācijas sistēmām un paziņojumiem, un par informāciju sniegšanu.
               3.   Regulas (EK) Nr. 792/2009 5. panta 2. punktu un 6., 7. un 8. pantu piemēro mutatis mutandis šā panta 1. punkta b) apakšpunktā un 2. punktā minētajiem paziņojumiem un informācijas sniegšanai.
               4.   Piemērojot 1. punkta b) apakšpunktu, tiesības piekļūt informācijas sistēmām trešo valstu kompetentajām iestādēm un reprezentatīvām profesionālām organizācijām, kā arī fiziskām un juridiskām personām, kam ir likumīgas intereses rīkoties saistībā ar šo regulu, piešķir par Komisijas informācijas sistēmām atbildīgās personas.
               Par Komisijas informācijas sistēmām atbildīgās personas validē piekļuves tiesības, attiecīgi pamatojoties uz:

                           a)

                           informāciju par kompetentajām iestādēm, kuras norādījušas trešās valstis, ar to kontaktpunktiem un elektroniskajām adresēm, kas ir Komisijas rīcībā saskaņā ar starptautiskajiem nolīgumiem vai paziņojumiem Komisijai atbilstoši šiem nolīgumiem;

                           b)

                           oficiālu trešās valsts pieteikumu, kurā precizēta informācija par iestādēm, kurām ir pienākums iesniegt 1. punkta b) apakšpunkta piemērošanai nepieciešamos dokumentus un informāciju, kā arī attiecīgo iestāžu kontaktpunkti un elektroniskās adreses;

                           c)

                           reprezentatīvas trešās valsts profesionālas organizācijas vai tādas fiziskas vai juridiskas personas pieteikumu, kura apliecinājusi identitāti un likumīgo interesi un paziņojusi elektronisko adresi.

                     Pēc tam, kad piekļuves tiesības ir validētas, par Komisijas informācijas sistēmām atbildīgās personas tās aktivizē.
               70.b pants
               Informācijas par kompetentajām iestādēm paziņošana un nodošana pieteikumu izvērtēšanai valsts līmenī
               1.   Dalībvalstis līdz 2011. gada 1. oktobrim saskaņā ar 70.a panta 1. punktu paziņo Komisijai kompetentās iestādes vai kompetento iestāžu nosaukumus, adreses un kontaktpunktus, tostarp elektroniskās adreses, kā arī to iespējamās izmaiņas Regulas (EK) Nr. 1234/2007 118.f panta 2. punkta piemērošanai.
               2.   Komisija izveido un atjaunina dalībvalstu vai trešo valstu kompetento iestāžu nosaukumu un adrešu sarakstu, pamatojoties uz informāciju, ko dalībvalstis paziņojušas saskaņā ar 1. punktu, vai informāciju, ko trešās valstis paziņojušas saskaņā ar starptautiskajiem nolīgumiem, kas noslēgti ar Savienību. Komisija šo sarakstu publisko.”;

               22)

               regulas 71. panta 1. un 2. punktu aizstāj ar šādiem:
               “71. pants
               Vīnu nosaukumi, kam ir piešķirta aizsardzība saskaņā ar Regulu (EK) Nr. 1493/1999
               1.   Regulas (EK) Nr. 1234/2007 118.s panta 2. punktā minēto dokumentu (turpmāk “lieta”) nodošanu un paziņošanu par šīs regulas 73. panta 1. punkta c) un d) apakšpunktā un 2. punktā minētās specifikācijas izmaiņām dalībvalstis veic saskaņā ar šīs regulas 70.a panta 1. punktu, ievērojot šādus noteikumus un procedūras:

                           a)

                           Komisija apstiprina lietas vai izmaiņu saņemšanu tādā veidā, kā paredzēts šīs regulas 9. pantā;

                           b)

                           lietu vai izmaiņas uzskata par pieņemamām ar dienu, kad tās saņemtas Komisijā, ievērojot nosacījumus, kas izklāstīti šīs regulas 11. pantā, un ar noteikumu, ka tās ir saņemtas Komisijā ne vēlāk kā 2011. gada 31. decembrī;

                           c)

                           Komisija apstiprina attiecīgā cilmes vietas nosaukuma vai ģeogrāfiskās izcelsmes norādes, kā arī iespējamo izmaiņu iereģistrēšanu reģistrā saskaņā ar šīs regulas 18. pantu un piešķir lietas numuru;

                           d)

                           Komisija izvērtē lietas derīgumu, attiecīgā gadījumā ņemot vērā saņemtās izmaiņas, atbilstoši šīs regulas 12. panta 1. punktā noteiktajiem termiņiem.

                     2.   Visus lēmumus par attiecīgā cilmes vietas nosaukuma vai ģeogrāfiskās izcelsmes norādes anulēšanu atbilstīgi Regulas (EK) Nr. 1234/2007 118.s panta 4. punktam Komisija var pieņemt, pamatojoties uz tās rīcībā esošajiem dokumentiem saskaņā ar iepriekš minētās regulas 118.s panta 2. punktu.”;

               23)

               regulas 73. pantu aizstāj ar šādu:
               “73. pants
               Pārejas noteikumi
               1.   Regulas (EK) Nr. 1234/2007 118.s pantā paredzēto procedūru piemēro šādos gadījumos:

                           a)

                           visiem vīnu nosaukumiem, kas iesniegti dalībvalstij kā cilmes vietas nosaukumi vai ģeogrāfiskas izcelsmes norādes un ko tā apstiprinājusi ne vēlāk kā 2009. gada 1. augustā;

                           b)

                           visiem vīnu nosaukumiem, kas iesniegti dalībvalstij kā cilmes vietas nosaukumi vai ģeogrāfiskas izcelsmes norādes ne vēlāk kā 2009. gada 1. augustā, kurus tā apstiprinājusi un iesniegusi Komisijai ne vēlāk kā 2011. gada 31. decembrī;

                           c)

                           visām specifikācijas izmaiņām, kas iesniegtas dalībvalstij ne vēlāk kā 2009. gada 1. augustā un ko tā paziņojusi Komisijai ne vēlāk kā 2011. gada 31. decembrī;

                           d)

                           visām maznozīmīgām specifikācijas izmaiņām, kas iesniegtas dalībvalstij, sākot ar 2009. gada 1. augustu, un ko tā paziņojusi Komisijai ne vēlāk kā 2011. gada 31. decembrī.

                     2.   Regulas (EK) Nr. 1234/2007 118.q pantā minēto procedūru nepiemēro attiecībā uz specifikācijas izmaiņām, kas iesniegtas dalībvalstij, sākot ar 2009. gada 1. augustu, un ko tā paziņojusi Komisijai līdz 2014. gada 30. jūnijam, ja šo izmaiņu vienīgais mērķis ir saskaņošana ar Regulas (EK) Nr. 1234/2007 118.c pantu un šo regulu, šo specifikāciju iesniedz Komisijai saskaņā ar Regulas (EK) Nr. 1234/2007 118.s panta 2. punktu.
               3.   Vīnus, kas laisti tirdzniecībā vai marķēti līdz 2010. gada 31. decembrim un kas atbilst attiecīgajiem noteikumiem, kuri piemērojami līdz 2009. gada 1. augustam, drīkst tirgot, līdz to krājumi ir beigušies.”;

               24)

               svītro I līdz IX, XI un XII pielikumu;

               25)

               pievieno XVIII un XIX pielikumu, tajos attiecīgi iekļaujot šīs regulas I un II pielikuma tekstu.

         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

   Tomēr šīs regulas 1. panta 20. punktu attiecībā uz Regulas (EK) Nr. 607/2009 63. panta 1. punktu, kā arī šīs regulas 1. panta 21. punktu attiecībā uz Regulas (EK) Nr. 607/2009 70.b pantu piemēro, sākot ar 2011. gada 1. septembri.
   Paziņojumus, ko saskaņā ar Regulu (EK) Nr. 607/2009, kas grozīta ar šīs regulas 1. pantu, dalībvalstu kompetentās iestādes brīvprātīgi veic, izmantojot Komisijas izveidotās informācijas sistēmas, no 2011. gada 1. jūnija līdz šīs regulas piemērošanas datumam, uzskata par veiktiem saskaņā ar Regulu (EK) Nr. 607/2009 pirms tās grozījumiem saskaņā ar šo regulu.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 12. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 228, 1.9.2009., 3. lpp.

      (3)  OV L 193, 24.7.2009., 60. lpp.

      (4)  OV L 170, 30.6.2008., 1. lpp.

      (5)  OV L 179, 14.7.1999., 1. lpp.

      (6)  OV L 148, 6.6.2008., 1. lpp.

      (7)  OV L 165, 30.4.2004., 1. lpp.”;

      I PIELIKUMS

            “XVIII PIELIKUMS

               Piekļuve 70.a panta 1. punkta b) apakšpunktā minētajām metodēm un elektroniskajām veidlapām

            Šīs regulas 70.a panta 1. punkta b) apakšpunktā minētās metodes un elektroniskās veidlapas ir brīvi pieejamas ar informācijas sistēmu palīdzību Komisijas izveidotajā elektroniskajā datubāzē “E-Bacchus”:
            http://ec.europa.eu/agriculture/markets/wine/e-bacchus/”

      II PIELIKUMS

            “XIX PIELIKUMS

               Šīs regulas 70.a panta 2. punktā minētās informācijas paziņošanas un nodošanas praktiskie paņēmieni

            Lai iegūtu informāciju par paņēmieniem, kā piekļūt informācijas sistēmām, paziņojumiem un kā nodot informāciju, iestādes un personas, uz ko attiecas šī regula, vēršas Komisijā, izmantojot šādu adresi:
            funkcionālā pastkaste: AGRI-CONTACT-EBACCHUS@ec.europa.eu”